“YOUR’E FIRED!” DIE SKYNBAAR ONOMKEERBARE OMGEKEER IN ‘N JAPTRAP! - Afrikanervolksparty
“YOUR’E FIRED!” DIE SKYNBAAR ONOMKEERBARE OMGEKEER IN ‘N JAPTRAP!
Gepubliseer op 14 Mei 2020 | Geskryf deur Redaksie | | | Trefslae: 85
Wat die omstandighede vir sommige Afrikaners as onomkeerbaar, of liewer onafwendbaar dikteer het, het hulle beginsels laat versaak omdat hulle geloof in die onbekende maar voorspelde voorspooksels, sterker was as in die bewese suksesvolle beginsels wat op 6 September 1966 in die parlement vermoor is.
Die mediawêreld se negatiewe kommentaar oor die ondernemings van Donald Trump in sy verkiesingskampanje, wat die onhaalbaarheid enersyds en die katastrofiese gevolge indien dit wel toegepas sou word andersyds, met oorgawe verkondig het, het klaaglik gefaal! Die doel was immers om hom daarvan te laat afsien en die kiesers teen hom gaande te maak.
Om reg te wees is egter om ‘n mag te wees, mits jy die moed het om te bly staan al moet jy alleen staan!.
Mog Pik en FW en die wat deur hulle saamgesleep is hierdie nugterheid raaksien voordat hulle gaan slaap! Ons swem reeds in die bloedbad wat hulle kwansuis sou afgeweer het met hulle “verraad terwille van oorlewing!”
Suid Afrika Eerste! Dit het nasionalistiese Afrikaners onder Genl. Hertzog verenig. Bymekaargebring wat uit innerlike oortuiging bymekaar gehoort het! Omdat bloed dikker is as water, daarom is nasionalisme ‘n bewegende mag wat mense verenig. Wanneer dit ‘n Christelik-Nasionale grondslag het, is God-Drie-Enig se riglyne die fondasie en word dit onstuitbaar in vooruitgang en prestasie, indien ‘n volk en sy leiers daaraan gehoorsaam is.
Dit beskerm, beveilig en bewaar en dit sluit vrees uit vir welke bedreiging die vyand ookal kan bedink. Dit buig nie voor getalle en wapens of bedreiging nie! Dit tree egter op teen Goddeloosheid, sigbare en moedswillige sondes in eie geledere en handhaaf wet en orde en veiligheid om ‘n leefwêreld tot stand te bring waarin elke landsburger in ’n rustige en stil lewe kan woon en werk, in alle godsvrug en waardigheid. I TIMÓTHEÜS 2: IN die eerste plek vermaan ek dan dat smekinge, gebede, voorbedes, danksegginge gedoen moet word vir alle mense; vir konings en almal wat hooggeplaas is, sodat ons ’n rustige en stil lewe kan lei in alle godsvrug en waardigheid. 3 Want dit is goed en aangenaam voor God, ons Verlosser,
Staak die verdeeldheid en navolging van allerhande nuttelose aksies na die buiteland en selfs binnelandse oefeninge wat geen bydrae kan maak tot samehorigheid in ons stryd om weer vry te kan wees nie. Laat ons eers weer verenig op die vaste politieke beginsel van Christelike Nasionalisme sodat ons kan saamwerk soos in 1948 onder dr. Malan, adv. Hans Strydom en dr. Verwoerd.
Die AVP vermaan opnuut die VVK en die sg. Boere Afrikaner Volksraad. Neem kennis en leer uit die foute van die verlede. Die volkstaatgedagte wat uit ‘n bedenklike dampkring van denke ontstaan het, het sedert die Volkstaatraad en later die KP se beywering, niks anders tot gevolg gehad as om ons te verdeel nie. Kom laat ons eers ons volk op beginsel weer verenig kry. Hierdie land is óns land! Ongeag hoe wanhopig dit vir wie ookal mag lyk en klink, is dit ‘n geskiedkundige feit! Laat ons rondom hierdie waarheid en feitelikheid verenig en daarvandaan ons volk se geloof versterk in die dinge waarop ons hoop, maar wat ons nie nou kan sien nie!
Indien ons vir die buitewêreld iets wil sê, laat dit dan wees dat hierdie land ons land is. Dat hulle ‘n aandeel gehad het in die vernietiging daarvan en indien hulle ‘n bydrae wil maak om hulle ondeurdagte veroordeling van die Afrikanervolk se beleid en beginselstandpunte reg te stel, hulle in die openbaar kan erken dat dit ‘n fout was. Ons moet nou aanhoudend klem lê op die negatiewe effek van buitelandse inmenging op elke volk waar dit toegepas is. Die teendeel daarvan moet feur ons teëgegaan word. Ons moet aanhoudend klem lê op die onwettigheid van die regime en gevolglik die onwettigheid van hulle godlose grondwet. Ons moet aanhou en aanhou en elke volksgenoot oortuig om saam met ons klem te lê op die feit dat de Klerk nie ‘n mandaat gehad het om ‘n een-mens-een-stem verkiesing uit te roep nie! Daarmee keer ons uiteindelik die “onomkeerbare” om!
Die onderlinge twis onder die onderskeie swart etniese volke wat neerslag vind in die ANC, asook die Covid 19 se openbare bedrogvolle aanwending om mense in huisarres te plaas en daar te hou so lank as wat dit gaan neem om die beplanners daarvan se doelwitte te bereik. Dit kan dalk net die sneller word wat vir ons die geleentheid sal skep om onsself te verdedig teen die onafwendbare aanslag wat daaruit sal voortspruit.
U moet u dus geestelik daarop voorberei asook fisies paraat raak. Aanvaar dat ons in ‘n oorlog verkeer, omdat die aanslag op ons en ons land niks anders as ‘n oorlogsdaad is nie! Dat ons onder daardie omstandigheid ons land weer moet terugneem, nuwe grense moet trek indien nodig en dat dit met bloed gepaard sal gaan, moet u aanneem en daarvoor gereed wees! Die retotiek dat ons toestand onherroeplik onomkeerbaar is, is wensdenkery van ons vyande, hendsoppers, joiners, meelopers en hanskakies!
‘n Krisis in jou gewete ontstaan net wanneer jy ‘n geloofskrisis het, en dít is van die duiwel Ons Hemelse Vader het ons oor onoorkomelike versperrings gehelp in die verlede! Waak dus en bid en kry u gesindheid gereed vir ons stryd om weer vry en onafhanklik te mag wees.
By Matt Kwong, CBC News Posted: Feb 01, 2017 5:00 AM ET Last Updated: Feb 01, 2017 5:00 AM ET
Matt Kwong Reporter: Matt Kwong is a Washington-based correspondent for CBC News. He previously reported for CBC News as an online journalist in New York and Toronto. You can follow him on Twitter at: @matt_kwong